De pensjonerte norske biologene Morten Laane og Ivar Mysterud har hevdet å kunne påvise borrelia og babesia i blodet ved hjelp av mikroskopi. Blant pasientene som de mente å kunne påvise borrelia hos var Lars Monsen. Deres prosjekt ble imidlertid stanset etter at det ble avdekket omfattende brudd på helseforskningsloven. Senere viste en blindtest at metoden var uegnet til å påvise disse bakteriene i blodet.